CELEX: 32022D0197
Language: lv
Date: 2022-01-17 00:00:00
Title: Komisijas Īstenošanas lēmums (ES) 2022/197 (2022. gada 17. janvāris), ar ko nosaka kopīgu fiskālu marķieri vieglajai dīzeļdegvielai un petrolejai (izziņots ar dokumenta numuru C(2022) 74)

14.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 31/52
               
            
         KOMISIJAS ĪSTENOŠANAS LĒMUMS (ES) 2022/197
         (2022. gada 17. janvāris),
         ar ko nosaka kopīgu fiskālu marķieri vieglajai dīzeļdegvielai un petrolejai
         
            
               (izziņots ar dokumenta numuru C(2022) 74)
            
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Direktīvu 95/60/EK (1995. gada 27. novembris) par vieglās dīzeļdegvielas un petrolejas fiskālu marķēšanu (1) un jo īpaši tās 2. panta 2. punktu,
         tā kā:
         
                     (1)
                  
                  
                     Lai iekšējais tirgus darbotos pienācīgi un jo sevišķi lai novērstu izvairīšanos no nodokļu maksāšanas, Direktīvā 95/60/EK ir paredzēta kopīga marķēšanas sistēma, kā identificēt vieglo dīzeļdegvielu, ko klasificē ar kombinētās nomenklatūras (KN) kodu 2710 00 69, un petroleju, ko klasificē ar KN kodu 2710 00 55, kuras ir nodotas patēriņam ar atbrīvojumu no akcīzes nodokļa vai uz kurām attiecas pazemināta akcīzes nodokļa likme. Lai ņemtu vērā sēra saturu vieglajā dīzeļdegvielā un biodīzeļdegvielas klātbūtni vieglajā dīzeļdegvielā, KN kods 2710 00 69 ir sadalīts KN kodos 2710 19 43, 2710 19 46, 2710 19 47, 2710 19 48, 2710 20 11, 2710 20 16 un 2710 20 19, savukārt KN kods 2710 00 55 ir pārveidots par KN kodu 2710 19 25 (2).
                  
               
                     (2)
                  
                  
                     Ar Komisijas īstenošanas lēmumu (ES) 2017/74 (3) Komisijas Īstenošanas lēmumā 2011/544/ES (4) noteiktais ražojums, ko identificē ar zinātnisko nosaukumu N-etil-N-[2-(1-izobutoksietoksi)etil]-4-(fenilazo)anilīns (Solvent Yellow 124), tika apstiprināts par kopīgo fiskālo marķieri, kurš paredzēts Direktīvā 95/60/EK, tādai vieglajai dīzeļdegvielai un petrolejai, uz kuru netiek attiecināta nodokļa pilnā likme, kas ir piemērojama tādiem energoproduktiem, kurus izmanto par dzinēju degvielu.
                  
               
                     (3)
                  
                  
                     Īstenošanas lēmuma (ES) 2017/74 2. pants paredz, ka īstenošanas lēmumu pārskata vēlākais līdz 2021. gada 31. decembrim, ņemot vērā marķēšanas sistēmu tehnisko attīstību un nepieciešamību apkarot to energoproduktu negodīgu izmantošanu, kuriem netiek piemērots akcīzes nodoklis vai uz kuriem attiecas pazemināta akcīzes nodokļa likme.
                  
               
                     (4)
                  
                  
                     Pārskatīšanas ietvaros Komisija 2015. gadā izsludināja uzaicinājumu izteikt ieinteresētību iesniegt ražojumus, kas ir piemēroti izmantošanai par fiskālajiem marķieriem vieglajai dīzeļdegvielai un petrolejai (5). Komisija centās identificēt marķēšanai izmantojamu vielu, kas vislabāk atbilstu iepriekšnoteiktajiem kritērijiem salīdzinājumā ar vielu, kura tiek izmantota tagad. Par visiem potenciālajiem marķieriem Komisija piegādātājiem pieprasīja un saņēma informāciju par marķieru maksimālo pārdošanas cenu un to ikgadējās indeksācijas metodes.
                  
               
                     (5)
                  
                  
                     Piegādātāju piedāvātie jaunie marķieri tika rūpīgi izpētīti no tehniskā viedokļa, izmantojot Kopīgā pētniecības centra palīdzību, lai pārbaudītu to izturību pret izplatītākajiem nelikumīgas izņemšanas paņēmieniem. Analīzē (6) kā vēlamais marķieris identificēts ražojums ar tirdzniecības nosaukumu ACCUTRACE™ PLUS, kas satur butoksibenzolu.
                  
               
                     (6)
                  
                  
                     2019. gadā pārskatot Direktīvu 95/60/EK (7), Komisijas novērtējums apstiprināja, ka ir lietderīgi kopīgi noteikumi par to degvielu marķēšanu, kurām piemēro samazinātas akcīzes nodokļa likmes, bet konstatēja Solvent Yellow 124 trūkumus proti, ka tas nav izturīgs pret kopīgām izņemšanas metodēm. Novērtējumā tika apstiprināts, ka Solvent Yellow 124 ir jāaizstāj ar izturīgāku marķieri, ko nevar izņemt.
                  
               
                     (7)
                  
                  
                     Šos konstatējumus apstiprināja Padomes darba grupa muitas sadarbības jautājumos (8), kura konstatēja, ka degvielas nelikumīga apstrāde ir radījusi arī nopietnu vides piesārņojumu, ko rada tādu ķīmisko vielu kā sērskābe, hlorskābe un balinātājmāli izmantošana un atkritumu un naftas dūņu nelikumīga izgāšana dabā, lauksaimniecības zemēs vai uz koplietošanas ceļiem.
                  
               
                     (8)
                  
                  
                     Tādējādi turpmāk Solvent Yellow 124 vietā par kopīgo fiskālo marķieri Direktīvas 95/60/EK nozīmē būtu jāizmanto ACCUTRACE™ PLUS, ievērojot minētajā direktīvā izklāstītos nosacījumus. Marķējuma līmenis būtu jānosaka saskaņotā diapazonā, lai atvieglotu īstenošanu un atbilstības kontroli visā Savienībā.
                  
               
                     (9)
                  
                  
                     Lai nodrošinātu jaunā marķiera netraucētu ieviešanu un lai ļautu dalībvalstīm izlietot pašreizējos pašreizējā marķiera Solvent Yellow 124 krājumus, būtu jāatļauj 24 mēnešu pārejas periods. Šajā pārejas periodā dalībvalstīm būtu jāļauj par kopējo fiskālo marķieri Direktīvas 95/60/EK nozīmē izmantot Solvent Yellow 124 vai ACCUTRACE™ PLUS.
                  
               
                     (10)
                  
                  
                     
                        ACCUTRACE™ PLUS pieejamība, neraugoties uz to, ka uz to attiecas patents Savienībā, attiecīgā gadījumā būtu jānodrošina ar licences līgumiem.
                  
               
                     (11)
                  
                  
                     Šis lēmums neatbrīvo nevienu uzņēmumu no tā pienākumiem, kas paredzēti Līguma par Eiropas Savienības darbību 102. pantā.
                  
               
                     (12)
                  
                  
                     Nosakot termiņu lēmuma pārskatīšanai, būtu jāņem vērā iespējas, ko piedāvā zinātnes attīstība.
                  
               
                     (13)
                  
                  
                     Šis lēmums būtu jāpārskata jebkurā laikā pirms šā termiņa, ja tiek konstatēts, ka ACCUTRACE™ PLUS tiek izmantots, lai izvairītos no nodokļu maksāšanas, vai ja tas rada kaitējumu veselībai vai videi.
                  
               
                     (14)
                  
                  
                     Tāpēc Īstenošanas lēmums (ES) 2017/74 būtu jāatceļ
                  
               
                     (15)
                  
                  
                     Šajā lēmumā noteiktie pasākumi ir saskaņā ar Akcīzes nodokļa komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Direktīvā 95/60/EK paredzētais kopīgais fiskālais marķieris, ar ko marķējama visa vieglā dīzeļdegviela, ko klasificē ar KN kodiem 2710 19 43, 2710 19 46, 2710 19 47, 2710 19 48, 2710 20 11, 2710 20 16 un 2710 20 19, kā arī petroleja, kuru klasificē ar KN kodu 2710 19 25, ir ACCUTRACE™ PLUS, kā precizēts šā lēmuma pielikumā.
            Dalībvalstis marķējuma līmeni ar ACCUTRACE™ PLUS nosaka vismaz 12,5 miligramu apmērā uz litru un ne vairāk kā 18,75 miligramu apmērā uz litru energoprodukta. Tas atbilst marķējuma līmenim, kas ir vismaz 9,5 miligrami butoksibenzola uz litru un ne vairāk kā 14,25 miligrami butoksibenzola uz litru energoprodukta.
         
         
            2. pants
            Pārejas periodā, kas beidzas 2024. gada 18. janvārī, dalībvalstis par kopējo fiskālo marķieri Direktīvas 95/60/EK nozīmē var izmantot Solvent Yellow 124 vai ACCUTRACE™ PLUS. Ja tās pārejas periodā par kopējo fiskālo marķieri izmanto Solvent Yellow 124, tad dalībvalstis marķējuma līmeni nosaka vismaz 6 mg uz litru, bet ne vairāk kā 9 mg Solvent Yellow 124 uz litru energoprodukta.
         
         
            3. pants
            Šo lēmumu pārskata vēlākais līdz 2028. gada 31. decembrim, ņemot vērā marķēšanas sistēmu tehnisko attīstību un nepieciešamību apkarot to energoproduktu negodīgu izmantošanu, kuri ir atbrīvoti no akcīzes nodokļa vai uz kuriem attiecas pazemināta akcīzes nodokļa likme.
            Pārskatīšanu veic agrāk, ja tiek konstatēts, ka ACCUTRACE™ PLUS tiek izmantots, lai izvairītos no nodokļu maksāšanas, vai ja tas rada kaitējumu veselībai vai videi.
         
         
            4. pants
            Īstenošanas lēmumu (ES) 2017/74 atceļ.
         
         
            5. pants
            Šis lēmums ir adresēts dalībvalstīm.
         
         
            Briselē, 2022. gada 17. janvārī
            
               
                  Komisijas vārdā –
               
               
                  Komisijas loceklis
               
               Paolo GENTILONI
            
         
         
            (1)  OV L 291, 6.12.1995., 46. lpp.
         
         
            (2)  Kombinētās nomenklatūras kodi ir sniegti Komisijas Īstenošanas regulā (ES) 2020/1577 (2020. gada 21. septembris), ar ko groza I pielikumu Padomes Regulā (EEK) Nr. 2658/87 par tarifu un statistikas nomenklatūru un kopējo muitas tarifu (OV L 361, 30.10.2020., 1. lpp.).
         
            (3)  Komisijas Īstenošanas lēmums (ES) 2017/74 (2016. gada 25. novembris), ar ko nosaka kopīgu fiskālu marķējumu vieglajai dīzeļdegvielai un petrolejai (OV L 10, 14.1.2017., 7. lpp.).
         
            (4)  Komisijas Īstenošanas lēmums 2011/544/ES (2011. gada 16. septembris), ar ko nosaka kopīgu fiskālo marķieri gāzeļļām un petrolejai (OV L 241, 17.9.2011., 31. lpp.).
         
            (5)  OV C 299, 11.9.2015., 28. lpp.
         
         
            (6)  https://publications.jrc.ec.europa.eu/repository/handle/JRC107206
         
            (7)  https://ec.europa.eu/taxation_customs/sites/taxation/files/fiscal-marking-report-2019.pdf
         
            (8)  https://data.consilium.europa.eu/doc/document/ST-6595-2020-INIT/en/pdf
         skatīt galīgo ziņojumu, kas pieņemts par 9.1.2.1. darbību “Kontrabanda un nelikumīga rīcība ar minerāleļļām: nelikumīga apstrāde (fiskālā marķiera izņemšana)”.
      
      
         
            PIELIKUMS
            
               1.   
               
                  Komercnosaukums: ACCUTRACE™ PLUS
                  
               
            
            
               2.   
               
                  Identifikācija krāsu indeksā: bezkrāsains.
               
            
            
               3.   
               
                  Zinātniskais nosaukums: Butoksibenzols (CAS reģistra numurs 1126-79-0)